Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 399

3. A munkaterület rövid, jellemző leírása A felsőfokú szakképzettséggel rendelkező kereskedelmi szakmenedzser kereskedelmi vállalkozásokban, termelővállalatok kereskedelmi, anyaggazdálkodási részlegeiben vezetői, nagyobb vállalkozásoknál (áruház, üzletlánc stb.) középvezetői és a felső vezetők mellett kereskedelmi szakreferensi tevékenységet folytat. Feladata vállalkozások létrehozása, vezetése, menedzselése, közreműködés a gazdasági-kereskedelmi-üzleti műveletek szervezésében, lebonyolításában, elemzésében, értékelésében, illetve a felső vezető melletti szakreferensi munkakörök ellátása. Főbb tevékenységi körei: — A gazdasági, piaci információk rendszerezése, feldolgozása, értékelése. — A gazdasági-piaci viszonyok elemzése, ehhez kapcsolódva az üzleti stratégia kialakítása, illetve a felső vezető ez irányú döntéseinek előkészítése. — Az üzleti stratégia alapján portfolió elemzések készítése, üzletpolitika kidolgozása. — Vállalkozás vezetőjeként irányítja, nagyvállalatoknál középvezetőként vagy a felső vezető munkatársaként részt vesz a komplex kereskedelmi folyamatok lebonyolításában és az ezzel összefüggő pénzügyi, adózási, számviteli feladatok ellátásában, a marketingakciók tervezésében, szervezésében. — Vezetőként vagy középvezetőként feladata a munkaköréhez kapcsolódó gazdasági, üzletpolitikai célok megvalósításához szükséges személyi és tárgyi feltételek megteremtése. — A vállalkozás külpiaci ügyleteiből adódó sajátos feladatok ellátása. — Üzleti kapcsolatok kialakítása, tárgyalás, a jogi előírásoknak megfelelő megállapodások, szerződések előkészítése. — Kapcsolatok alakítása, fejlesztése a helyi és regionális önkormányzatokkal, szakmai szervezetekkel, kamarákkal. — Részvétel, vagy vezetőként irányító munka a partnerekkel, vevőkkel, szállítókkal kapcsolatos PR tevékenység, vállalkozási kép (imágó) kialakításában. — A vezetői vagy középvezetői munkakörrel összefüggő vezetői feladatok, a személyzeti munka, a humánpolitika belső PR ellátása, irányítása. 1998/39. szám A felsőfokú szakképesítés részeként speciális szakirányt szerzettek további tevékenységi körei:

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes